### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

 Mik Knudsen var forhindret i at deltage i udvalgets behandling af sagen.

Bemyndigelse til forøget garantistillelse ved låntagning i forbindelse med driftsrelaterede anlægsinvesteringer ved Aarhus Letbane.

### Resumé

Som led i anlæggelsen af Aarhus Letbane skal der både investeres i selve banen og i såkaldte driftsrelaterede anlæg. Disse udgøres blandt andet af køb af tog, kontrol- og værkstedscenter og byggelånsrenter.

 Det har vist sig muligt at lånefinansiere en større del af implementeringsudgifterne, og der er truffet beslutning om indkøb af flere tog end oprindeligt forudsat. Dette medfører behov for forøgelse af lånerammen.

 I forbindelse med indstillingen om [adresse] høringssvar til ændringsloven vedrørende Aarhus Letbane (byrådsindstilling vedtaget den 24/9-2014) blev Byrådet orienteret om, at der forventedes driftsrelaterede anlægsinvesteringer for 1,44 mia. kr. Med nærværende indstilling søges denne ramme hævet til 1,95 mia. kr.

 Det forøgede lånebehov kan fortsat rummes inden for det eksisterende driftsbudget til letbanen. Og der er således ikke behov for tilførsel af flere midler til letbaneprojektet. Tværtimod giver den forøgede lånemulighed et mindre pres på kommunens reserver til idriftsættelsen af letbanen.

 [adresse] og Region Midtjylland garanterer hver for 50% af det samlede lån.

### Indstilling

At) Borgmesterens Afdeling bemyndiges til for [adresse] at stille en 50 pct. garanti for driftsrelaterede anlægslån på op til 1,95 mia. kr., forudsat at Region Midtjylland stiller med en tilsvarende garanti.

### Sagens forløb

08-09-2016 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 12-09-2016 Magistraten
Fremsendes til [adresse] med bemærkning, at Magistraten i mødet den 12. september 2016 anbefaler, at byrådet tiltræder Borgmesterens Afdelings og Magistratsafdelingen for Teknik og Miljøs indstilling af den 1. september 2016.

 Rådmand Mogens Eriksen deltog ikke i sagens behandling.
 28-09-2016 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 28. september 2016.
 10-10-2016 Teknisk Udvalg
Udvalget kunne enstemmigt tiltræde indstillingen i overensstemmelse med Magistratens anbefaling.

 Mik Knudsen var forhindret i at deltage i udvalgets behandling af sagen.
 26-10-2016 Aarhus Byråd
Tilbagesendes Magistratsafdelingen for Teknik og Miljø med bemærkning, at byrådet i sit møde den 26. oktober 2016 har vedtaget Magistratens indstilling i overensstemmelse med erklæring fra Teknisk Udvalg af 10. oktober 2016.